Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szóló 15/2006. (IV. 3.) OM rendelethez]
Paragraph Index: 1372

b) A mesterképzési szakon végzettek alkalmasak: – a gyógypedagógia elméleti és/vagy gyakorlati ismereteinek tudományos igényű továbbfejlesztésére, valamint a doktori képzési ciklusba való belépésre, – az elsajátított ismeretek és szaktudás szintetizálására és alkalmazására általában és a választott szakirány elméleti és gyakorlati kérdéseire vonatkozóan, továbbá saját szakmai tevékenységük széles körű reflektálására és szakmai felkészültségük folyamatos fejlesztésére, – a gyógypedagógiai elmélet és gyakorlat kölcsönhatásainak vizsgálatára, a gyakorlati módszerek továbbfejlesztésére, nemzetközi összehasonlítására, a gyógypedagógiai innovációk kritikai elemzésére, a szakmai terminológia következetes használatára, – a szakmai együttműködés és kommunikáció technikáinak alkalmazására, szakmai ismereteinek, tapasztalatainak, véleményeinek szóbeli és írásbeli megfogalmazására, szakmai vitában való részvételre, érvelésre, – a tudományos kutatómunkában való eredményes közreműködésre, a tudományos bizonyítás módszereinek alkalmazására, az idegen nyelvű szakmai anyagok feldolgozására, – a fogyatékos ember értékére, emberi méltóságára vonatkozó korszerű antropológiai és etikai szemlélet elfogadására, – a fogyatékos emberekkel szembeni előítéletek csökkentésére, az érintett családok segítésére a fogyatékos személy elfogadásában, továbbá a gyógypedagógiai terápia szakirányon végzettek képesek és alkalmasak: – a gyógypedagógia alapképzési szak szerinti választott szakirányon (értelmileg akadályozottak-, hallássérültek-, látássérültek-, tanulásban akadályozottak pedagógiája, logopédia, pszichopedagógia és szomatopedagógia) megszerzett és az adott fogyatékos népesség sajátosságainak megismerésén alapuló interdiszciplináris tudás továbbfejlesztésével alapképzésük populáció-specifikus kompetenciáinak a szakirány differenciált szakmai anyagának választható tárgyaival történő bővítésén és elmélyítésén keresztül a sajátos nevelési igényű gyermekek, fiatalok, továbbá felnőttek társadalmi beilleszkedésének elősegítésére, a megnehezült életkörülményekkel összefüggő személyes 2008/120. szám hátrányok csökkentésére vagy megszüntetésre a jogszabályokban előírt módon, egyéni és kiscsoportos formában folyó gyógypedagógiai terápiás tevékenység végzésére, – szakszolgálati és a szakmai szolgáltatási tevékenység folytatására és fejlesztésére, diagnosztikus és fejlesztő eljárások, képességfejlesztő programok, terápiás továbbképzési programok, fejlesztési tervek, eszközök, kidolgozására, – team-munkára, megfelelő együttműködésre, kommunikációra a gyógypedagógiai nevelésben, oktatásban, fejlesztésben, és rehabilitációban közreműködő szakemberekkel, intézményekkel és a szülőkkel, hozzátartozókkal, – a gyógypedagógiai fejlesztőmunka, a habilitáció és rehabilitáció különböző színterein az egyén életkorának, problémájának, a népességcsoport sajátosságainak, a beavatkozás jogi lehetőségeinek ismeretében az egyéni sajátosságok, a megnehezült társadalmi beilleszkedés körülményeinek feltárására, különböző diagnosztikus és terápiás eljárások, a gyógypedagógiai tanácsadás módszereinek alkalmazására és fejlesztésére, a szakemberek közötti együttműködés kialakítására, a fogyatékosság, fejlődési zavar okozta hátrány csökkentésére vagy megszüntetésére, – a gyógypedagógiai megsegítés egyéni szükségleten alapuló folyamatának tervezésére, a diagnosztikus és terápiás beavatkozás feltételeinek kidolgozására, programfejlesztésére, újabb diagnosztikus és fejlesztő/terápiás eljárások kipróbálására, adaptálására és továbbfejlesztésére, – az egyéni és csoportos fejlesztés lehetőségeinek körültekintő mérlegelésére, más intervenciókkal történő összehasonlítására, szakmai és jogi dokumentumok figyelembevételével a fejlesztés és megsegítés folyamatának nyomon követésére, – a hazai és nemzetközi gyakorlatban elismert diagnosztikus és terápiás módszerek, fejlesztő eljárások, működési rendszerek hatáselemzésére, innovációjára, a szolgáltatási rendszer átalakítására és fejlesztésére irányuló szakmapolitikai tevékenység folytatására, – a gyógypedagógiai terápiás munka, a habilitációs és rehabilitációs tevékenység továbbfejlesztését segítő tudományos kutató munkára, – gyógypedagógiai témájú doktori tanulmányok folytatására, a fogyatékos emberek társadalmi integrációja szakirányán végzettek képesek és alkalmasak: – a gyógypedagógia alapképzési szak választott szakiránya szerinti népesség-specifikus szakterületi ismereteknek a többi – populációcsoportra kiterjedő általános elmélyítése alapján szert tenni egy olyan, társadalom- és szaktudományi bázisú ismeretrendszerre, melynek birtokában képessé válnak a sérült/fogyatékos/akadályozott emberek számára olyan életperspektívákat és -körülményeket létrehozni és fenntartani, melyek elsődlegesen a legtágabban értett társadalmi integrációt, az életkörülmények normalizálását és az önrendelkezést szolgálják, – a szakirányon nyújtott személyközpontú tanulmányaik alapján, az UNESCO 1994-es Salamancai Nyilatkozatával összhangban a fejlődés, a tanulás és a társadalmi beilleszkedés segítésének tárgyi és személyi feltételeit a személyes szükségletekhez és igényekhez igazítani, annak érdekében, hogy a legkülönfélébb fogyatékosságokkal élő embereket az őket ellátó intézmények ne szelektálják egyszerűen fogyatékosságuk fajtája és súlyossági foka mentén, hanem vonják be és tartsák meg őket mindenkori szociális közösségeikben, 2008/120. szám – a képzés nemzetközi kapcsolatrendszerének kihasználásával, a partnerintézmények közreműködésével a fogyatékosságügyhöz kapcsolódó különféle ellátórendszereket európai perspektívában látni, a hazai intézményi környezetet a releváns európai trendekhez igazítani, szakmai tevékenységüket európai dimenziókban értelmezni és reflektálni, továbbá részt venni nemzetközi innovációk megtervezésében és kivitelezésében, – a sem sajátos populációra, sem valamely életkorra nem specializálódó, a legtágabb értelemben vett társadalmi integráció komplex feltételrendszerére irányuló képzésüknek köszönhetően a fogyatékosságot relatív fogalomként, a környezet és az egyén közötti viszonykategóriaként értelmezni, és ennek megfelelően a fogyatékos ember konkrét élethelyzetét és szociális környezetét úgy alakítani, hogy a kirekesztés helyett a befogadás és a kölcsönös alkalmazkodás érvényesülhessen, – az alapképzésben szerzett általános és szakdidaktikai ismereteiket az integratív/inkluzív gyógypedagógia kritikai-konstruktív didaktikai ismereteivel és a projektpedagógia eszköztárával kibővítve a fogyatékos gyermek, fiatal és felnőtt számára olyan egyénre szabott, individuális szükségleteihez és lehetőségeihez igazodó tanulási feltételrendszer megszervezésére és fenntartására, amely a teljes körű kooperációra, a heterogenitásra, a humánus és demokratikus tanítási-tanulási folyamatokra, a kölcsönösségre épül, – hangsúlyos társadalomtudományi, jogi és közgazdasági stúdiumaiknak köszönhetően, valamint a társadalmi elfogadást javító PR-munka eszközeinek birtokában a gyógypedagógiai cselekvés társadalmi beágyazottságának értelmezésére, a fogyatékos emberek életminőségére és társadalmi integrációjára ható politikai és szociálpolitikai hatásmechanizmusok reflektálására és befolyásolására, az inkluzív társadalmi környezet feltételrendszerének kialakítására, – számos önállóan végzett, de szakmai és tudományos szempontból megfelelően kísért projektmunkán keresztül megvalósult tanulmányaik alapján elősegíteni klienseik személyes kompetenciáinak fejlődését, individuálisan kísérni tanulási és életvezetési folyamataikat.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes